Provence-Alpene

Provence-Alpene (eller De provençalske Alper og For-Alper) er en fjellkjede i Vest-Alpene som ligger i og grenser til det franske landskapet Provence.

Avgrensning 
Provence-Alpene begrenses
 i nord av elvene Toulourenc, Jabron og Durance (mot Dauphiné-Alpene),
 i nordøst av elven Ubaye (mot De cottiske Alper),
 i øst av elvene Verdon og Var (mot De maritime Alper).

I vest slutter Provence-Alpene i Rhônedalen. I syd skilles de gjennom et bakkelandskap (med bl.a. åskammene Sainte-Victoire, Sainte-Baume og Maures) fra Middelhavet.

Videre inndeling 
Provence-Alpene kan deles inn i fem fjellmassiv:
 Trois-Évêchés-massivet (2961 moh. i Tête de l’Estrop);
 Digne-Alpene (2115 moh. i Les Monges);
 syd for disse Grasse-Alpene (eller Castellane-Alpene; 1996 moh. i Puy de Rent);
 vest for disse Vaucluse (1912 moh. i Mont Ventoux);
 lengst i sydvest Luberon (1125 moh. i Mourre Nègre).

Av disse regnes det første massivet til Alpene. De fire øvrige regnes ofte til For-Alpene.

Fjellkjeder i Alpene
Fjell i de franske Alpene